<classify> Chanzo cha picha, Getty ImagesFaith Kipyegon wa Kenya alitumia mwaka wa 2023 kuandika historia, kwa njia ya kibinafsi sana.Mwanariadha huyo mwenye umri wa miaka 29 alivunja rekodi ya dunia zaidi ya 1500m, maili moja na 5,000m na kuharibu matarajio ya kuimarisha hadhi yake kama malkia wa mbio asiyepingika mwaka huu.Niliandika katika shajara yangu kwamba 2023 itakuwa mwaka wa kipekee na ilitimia, aliambia BBC Sport Africa.Kando na rekodi zake, Kipyegon alishinda medali mbili za dhahabu za Ubingwa wa Dunia na kunyakua taji la nne la Diamond League katika msimu ambapo kujiamini kulichochea hamu yake ya kufaulu.Nilijiamini zaidi ya nilivyojiamini miaka ya nyuma, hilo ndilo lililobadilika, Kipyegon alieleza.Huku muda wake bora mita 5,000 ulivyoboreshwa na Muethiopia Gudaf Tsegay mnamo Septemba, rekodi ya dunia ya mbio za mita 1500 Kipyegon iliyovunja tena mwezi Juni huko Florence inajivunia nafasi katika orodha yake ya mafanikio mwaka huu.Kwa muda wa dakika tatu na sekunde 49.11, Kipyegon alikuwa mwanamke wa kwanza kuendesha tukio la umbali wa kati kwa chini ya dakika tatu na sekunde 50 - mafanikio yaliyosherehekewa hata na wale aliowashinda.Nimekuwa nikifanya kazi kwa bidii ili kufikia, hasa rekodi ya dunia ya mita 1500, ambayo ilikosekana kwenye mataji yangu, kwa sababu nina medali zote kutoka kwa Mashindano ya Dunia na Olimpiki, anaonyesha.Mnamo 2021 nilijaribu kuvunja rekodi ya dunia ya mita 1500 huko Monaco. Mnamo 2022 nilijaribu tena lakini sikuipata.Chanzo cha picha, Getty ImagesKipyegon alianza maisha yake ya riadha akiwa na umri wa miaka 16, miaka miwili baada ya kutambulishwa katika mchezo huo.Alianza kwa kukimbia mbio za nyika, na kushinda taji lake la kwanza la kibinafsi la kimataifa akikimbia bila viatu katika Mashindano ya Mbio za Nyika ya vijana chipukizi huko Punta Umbria, Uhispania, Machi 2011.Nilikuwa sawa kukimbia bila viatu wakati huo, sikuwa na viatu kufikia wakati huo, Kipyegon, ambaye alishinda jumla ya medali tano katika ngazi ya World Junior Cross Country, alisema.Ushindi huo uliniweka katika kiwango kingine ambacho kilinipa motisha na ilibidi nijiamini - kwamba kila kitu maishani kinakwenda hatua kwa hatua na mwisho utafikia kile unachotaka.Bidii niliyoweka katika mazoezi ilizaa matunda kwani ilikuwa mwanzo wa Kipyegon kupata mataji ya kimataifa ikiwa ni pamoja na dhahabu ya Jumuiya ya Madola mnamo 2014 na taji lake kuu la kwanza la ulimwengu likija katika mbio za mita 1500 mjini London 2017.Mwaka uliofuata Kipyegon alichukua mapumziko ya mwaka mzima kutoka kwa mchezo huo ili kupata mtoto wake wa kwanza.Aliporudi, aliendelea pale alipoichia. Huko Tokyo mnamo 2021 alikua mwanamke wa tatu kutetea taji la Olimpiki na kushinda baada ya kujifungua mtoto.Chanzo cha picha, Getty ImagesKwa kuwa mwanamke wa kwanza kushinda mataji yote mawili ya dunia ya mita 1500 na 5,000 katika Mashindano ya Dunia mjini Budapest mwaka huu, Kipyegon sasa ameshinda mataji mengi zaidi ya kimataifa tangu apate mtoto wake wa kwanza kuliko alivyokuwa kabla ya kuwa mama.Nadhani kuwa mama ilibadilisha mawazo yangu, kwa sababu unapokuwa msichana mdogo unafurahia tu ulimwengu na pesa ulizopata, mshikilizi huyo wa rekodi ya dunia anaeleza.Ukiwa mama, mtazamo wako unabadilika lakini kuwa na mtoto hakumaanishi mwisho wa kazi yako.Na binti yangu anajivuni mama yake.Chanzo cha picha, Getty ImagesKupata usawa na kuwa na mfumo dhabiti wa usaidizi nyumbani ndicho Kipyegon anachohusisha na uwezo wake wa kuendesha akina mama na taaluma kwa mafanikio, na Mkenya huyo ana ushauri kwa akina mama wenzake ambao ni wanariadha.Nitawashauri wawe na subira, anasema.Inapokuja suala la kutunza familia yako lazima uwajibike. Inapokuja suala la kuwa kwenye kambi ya mazoezi, hakikisha haukosi kufika mazoezini.Cha msingi niktafuta njia ya kusawazisha yote mawili, kujiamini na kujisukuma hadi kikomo.Mafanikio ya Kipyegon mwaka huu yamemfanya atambuliwe nyumbani na kimataifa.Rais wa Kenya William Ruto amemkabidhi tuzo ya kitaifa ya kiraia, huku Riadha za Dunia zikimtawaza mwanariadha wake bora wa mwaka wa mbio za wanawake.Ulikuwa mwaka mzuri wenye matukio ya kihistoria ambayo yameniweka katika kiwango kingine, ambapo najiona kama msukumo kwa wengi, Kipyegon alisema.Mwaka 2024 ana matumaini ya kuweka historia zaidi katika Michezo ya Olimpiki ya Paris huku akitafuta medali ya tatu ya dhahabu katika mbio za mita 1500.Imetafsiriwa na Ambia Hirsi  <topic>: MICHEZO 